L-Estratt segwenti hu mehud kelma b'kelma mill-Kapitlu 14 tal-Manifest Elettorali ta' Alternattiva Demokratika Il-Parlament bil-Lenti Il-Membri tal-Parlament m'għandhomx jibqgħu jkollhom rwol attiv fit-tmexxija tal-Awtorità li tinħoloq flok il-MEPA u l-MRA. Minflok il-Parlament għandu joħloq l-għodda neċessarja biex, permezz ta' Kumitat Magħżul tal-Kamra dwar l-Ambjent, ir-Riżorsi u l-Ippjanar, ikun jista' jissorvelja lill-awtorità l-ġdida u jitlob spjegazzjonijiet mingħand id-diriġenti tal-istess awtorità u l-uffiċjali ewlenija tagħha dwar l-aġir tagħhom kull meta meħtieġ. B'dan l-mod il-membri tal-Bord tal-Awtorità kif ukoll il-politiċi (Ministru u Segretarju Parlamentari) inkarigati jkunu ultimament kontabbli lejn il-Parlament kontinwament.